
Lasinja, 15. ožujka  2023.
Na temelju članka 48. Zakona o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) te sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine br. 26/15 i 37/21),  Općinski načelnik Općine Lasinja, donosi 
ODLUKU
o izmjeni 
Odluke o načinu raspodjele sredstava iz Proračuna Općine Lasinja za 2023. godinu namijenjenih financiranju projekata i programa koje provode 
udruge sa područja Općine Lasinja
I.
U Odluci o načinu raspodjele sredstava iz Proračuna Općine Lasinja za 2023. godinu namijenjenih financiranju projekata i programa koje provode udruge sa područja Općine Lasinja (Glasnik Općine Lasinja, br. 1/2023) u točki I. iznos  „11.546,88“ zamjenjuju se iznosom „10.883,27“.
U točki I. planirana sredstva na poziciji R0124 Aktivnost A1000018 Djelatnost kulturnih organizacija iznos „5.308,91“ zamjenjuju se biznosom „4.645,30“.
II.
Ova Odluka stupa na snagu danom donošenja, a objavit će se u Glasniku Općine Lasinja i web stranici Općine Lasinja.
OBRAZLOŽENJE
Prilikom donošenja Odluke o načinu raspodjele sredstava iz Proračuna Općine Lasinja za 2023. godinu namijenjenih financiranju projekata i programa koje provode udruge sa područja Općine Lasinja, iznos planiranih sredstava koja su osigurana Proračunom Općine Lasinja za 2023. godinu za djelatnost kulturnih organizacija omaškom je pogrešno upisan. 
Slijedom navedenog, ukupan iznos planiranih sredstava koja će se dodijeliti udrugama putem Javnog natječaja potrebno je ispraviti i u samom Javnom natječaju za financiranje programa i projekata udruga građana iz Proračuna Općine Lasinja u 2023. godini.

                                                                                                 OPĆINSKI NAČELNIK
                                                                                       Marijo Perčić, struč.spec.ing.aedif.

